Esóp
Esóp (eða Æsóp) (forngríska Αἴσωπος; u.þ.b. 620 - 564 f. Kr.) var grískur dæmisagnahöfundur sem eignaðar eru fjölmargar sögur sem þekktar eru sem Dæmisögur Esóps. Óljóst er hvort Esóp var til í raun og veru þar sem engin frumrit eftir hann eru til en honum eru ætlaðar ótal sögur sem safnað hefur verið í gegn um aldirnar á ýmsum tungumálum samkvæmt sagnahefð sem heldur áfram til okkar daga. Í mörgum sögunum eru persónurnar talandi dýr eða dauðir hlutir sem hugsa, leysa vandamál og haga sér eins og mannfólk.

Margar fornar heimildir gefa vísbendingar um ævi Esóps, þar á meðal verk Aristótelesar, Heródótosar og Plútarkosar. Í forngrískum skáldskap er Esóp talinn hafa verið forljótur þræll sem vann sér inn frelsi með gáfum sínum og varð ráðgjafi konunga og borgríkja. Líklega á þessi ímynd af Esóp ekki við neinn raunveruleika að styðjast.

Tilvísanir

Tenglar 

 „Esóp og samtíð hans“, Fálkinn 1954
Fólk fætt 620–611 f.Kr.
Fólk dáið árið 564 f.Kr.
Forngrísk skáld
Grískar bókmenntir